ORDE do 31 de maio de 2004 que modifica a Orde do 28 de novembro de 2002 pola que se nomean os membros integrantes da Comisión de Consentimento Informado.
CONSELLERÍA DE SANIDADE — II. AUTORIDADES E PERSOAL — 14/06/2004

A Lei 3/2001, do 28 de maio, reguladora do consentimento informado e a historia clínica dos pacientes prevía no artigo 12, punto 1º, a constitución da Comisión de Consentimento Informado, sendo esta creada polo Decreto 247/2002, do 18 de xullo, que determina a súa constitución, composición e funcións. Posteriormente, e mediante Orde do 28 de novembro de 2002 foron nomeados os membros integrantes da devandita comisión.
O nomeamento para un novo cargo de dous dos membros desta comisión, en concreto o que actuaba como representante da División de Asistencia Sanitaria do Sergas e a secretaria da comisión, xustifica a necesidade de modificar a orde de nomeamento. En consecuencia, serán nomeados como novos membros da comisión, os que actuaban como suplentes dos anteriores.
Na súa virtude, e no uso das facultades que me confiren os artigos 34.6º e 38 da Lei 1/1983, do 22 de febreiro, reguladora da Xunta e do seu pre
sidente, reformada pola Lei 11/1998, do 20 de outubro,
DISPOÑO:
Artigo único.-Modifícase a Orde do 28 de novembro de 2002 pola que se nomean os membros integrantes da Comisión de Consentimento Informado, polo que queda integrada polas persoas que a continuación se relacionan:
-Presidente: Francisco J. López Rois, director xeral da División de Asistencia Sanitaria.
-Vicepresidente: Jorge Aboal Viñas, subdirector xeral de Atención Especializada.
-Secretaria: Mª del Carmen Cunqueiro Suárez, funcionaria da División de Asistencia Sanitaria. Suplente, Miguel Aboal Beato.
-Vogais:
a) Mª del Carmen Lesquereux Muñiz, representante da División de Asistencia Sanitaria. Suplente, Mercedes Lijó Ayaso.
b) José Luis Carbajo Romero, representante da Secretaría Xeral do Sergas. Suplente, María José Pérez Dafonte.
c) Representantes de hospitais de titularidade pública:
1. Segundo Jorge Méndez, Complexo Hospitalario Juan Canalejo-Marítimo de Oza. Suplente, Benigno Acea Nebril.
2. Susana Cerqueiro Gómez, Complexo Hospitalario Universitario de Santiago. Suplente, Rafael Rodríguez Brea.
3. Carlos Bonelli Martín, Complexo Hospitalario Arquitecto Marcide-Novoa Santos. Suplente, Leandro Pita Caaveiro.
4. Esperanza Lavilla Rubira, Complexo Hospitalario Xeral-Calde. Suplente, Carlos Gegúndez Gómez.
5. Bernardo Moreda de Lecea, Hospital da Costa. Suplente, Carmen González Mon.
6. Salvador Pagazaurtundúa Gómez, Hospital Comarcal de Monforte. Suplente, Fernando Gómez Pérez.
7. Marta Ardavín García, Complexo Hospitalario de Ourense. Suplente, Pedro Trillo Parejo.
8. Carmen Rodríguez Martínez, Hospital Comarcal de Valdeorras. Suplente, Ángel A . González Prendes.
9. Gerardo Atienza Merino, Complexo Hospitalario de Pontevedra. Suplente, Arturo Varela Freijanes.
10. Francisco Santander López, Hospital do Meixoeiro. Suplente Juan Clofent Vilaplana.
11. Pedro Martínez Cueto, Complexo Hospitalario Xeral-Cíes. Suplente, Moisés Casal Rivas.
d) Rafael Juane Sánchez, representante de hospitais concertados polo Sergas. Suplente, Jorge Cobián Casares.
e) Germán González Pazó, representante de hospitais de titularidade privada. Suplente, Juan José García Cota.
f) Isidro J. Lago Barreiro, representante dos colexios oficiais de médicos de Galicia. Suplente, Julio González-Babé Ozores.
Disposición adicional
De acordo co disposto no artigo 2.3º do Decreto 247/2002, do 18 de xullo, polo que se determina a constitución, composición e funcións da Comisión de Consentimento Informado, os membros da comisión serán nomeados por un período de catro anos, transcorrido o cal, deberán proceder a renovarse os ditos nomeamentos.
O devandito período de catro anos contarase desde o día seguinte ao da súa publicación no Diario Oficial de Galicia.
Santiago de Compostela, 31 de maio de 2004.
José María Hernández Cochón
Conselleiro de Sanidade
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA